Държавен вестник, бр. 92, 2025 г., стр. 173

БРОЙ  92	
Д Ъ Р Ж А В Е Н  В Е С Т Н И К 	
СТР.  173  
забранени или изискващи специално разре­
шение за пренасяне или държане вещи, както 
и такива, които са предмет на престъпление;
4. са налице данни за участие на преми­
наващото през границата лице в подготвено, 
извършващо се или извършено престъпление 
или административно нарушение.
Г л а в а  в т о р а
РЕД ЗА ИЗВЪРШВАНЕ НА ЦЯЛОСТНИ 
ГРАНИЧНИ ПРОВЕРКИ НА ГРАЖДАНИ 
НА ТРЕТИ СТРАНИ
Раздел I
При влизане в страната
Чл. 29. (1) Полицейските органи на първа 
линия извършват цялостна гранична провер­
ка, като изискват документа за пътуване от 
влизащия през границата гражданин на трета 
страна, при което извършват:
1. проверка на самоличността на лицето 
чрез идентификация;
2. проверка на валидността на документа 
за пътуване – срокът му трябва да изтича 
най-малко три месеца след планираната дата 
на отпътуване от територията на държавите 
членки и да е издаден в рамките на предход­
ните десет години;
3. проверка за наличие на признаци за 
фалшифициране или подправяне на документа;
4. проверка дали лицето отговаря на услови­
ята за влизане, посочени в чл. 6 от Кодекса на 
шенгенските граници, като извършва провер­
ките по чл. 8, т. 3 от Кодекса на шенгенските 
граници, включително и на срока на престой 
при предишно пребиваване на територията 
на държавите членки;
5. проверка в АИС ГК с цел установяване 
дали гражданинът на трета страна, пре­
возното средство и вещите, които пренася, 
представляват заплаха за обществения ред, 
вътрешната сигурност, общественото здраве 
или международните отношения на някоя от 
държавите членки;
6. снемане на биометрични данни на 
гражданите на трети страни в съответствие 
с Регламент (ЕС) 2017/2226 на Европейския 
парламент и на Съвета от 30 ноември 2017 г. 
за създаване на Система за влизане/излизане 
(СВИ);
7. полагане на входен граничен печат в 
документа за пътуване.
(2) Граждани на трети страни, които 
притежават валидни визи за дългосрочно 
пребиваване или разрешения за пребиваване, 
издадени от държава членка, се пропускат за 
целите на краткосрочно пребиваване за не 
повече от 90 дни в рамките на всеки 180-дне­
вен период, при което се отчита 180-дневният 
период, предшестващ всеки ден от престоя.
(3) На граждани на трети страни, които са 
изчерпали разрешения престой, но притежават 
валидни визи за дългосрочно пребиваване 
или разрешения за пребиваване, издадени 
от държава членка, се разрешава влизане 
на територията на страната с цел транзитно 
преминаване, така че да могат да достигнат 
територията на държавата членка, която е 
издала визата за дългосрочно пребиваване 
или разрешението за пребиваване, освен ако 
имената им не са включени в националния 
списък на сигнали на държавата членка, 
чиято външна граница лицата се стремят да 
преминат, и ако сигналът е придружен от 
указание за отказ за влизане или транзитно 
преминаване.
Чл. 30. (1) В случаите, когато при гранична 
проверка се установи неизпълнение на някое 
от условията за влизане или наличието на 
забрана за влизане на гражданин на трета 
страна на територията на държавите член­
ки, полицейските органи съставят „Единен 
стандартен формуляр за отказ за влизане на 
границата“, копие от който се съхранява на 
ГКПП, обработват документите на лицето в 
съответствие с взетото решение за отказ за 
влизане и в съответствие с условията, предви­
дени в член 34 от Регламент (ЕО) № 810/2009, 
могат да анулират или отменят визите.
(2) Служителят, установил обстоятелствата 
по ал. 1, уведомява незабавно началника на 
смяната/групата, командира на отделение или 
ръководещия смяната служител за случая, 
който предприема действия по организиране 
връщането на лицето на територията на дър­
жавата, от която идва, до трета страна, издала 
документа, или всяка друга трета страна, 
където е сигурно приемането му, и връчва 
екземпляр от формуляра на гражданина на 
трета страна.
(3) За гражданин на трета страна, който 
не отговаря на условията за влизане, може да 
се извърши допълнителна справочна дейност 
в информационните масиви на МВР.
Раздел II
При излизане от страната
Чл. 31. (1) Полицейските органи на първа 
линия извършват цялостна гранична про­
верка, като приемат документа за пътуване 
от излизащия през границата гражданин на 
трета страна, при което извършват:
1. проверка на самоличността на лицето 
чрез идентификация;
2. проверка на валидността на докумен­
та – срокът му не трябва да е изтекъл;
3. проверка за наличие на признаци за 
фалшифициране или подправяне на документа;
4. проверка за спазване срока на преби­
ваване;